ทอฝันบนลานสเกต

เป็นซีรีส์มังงะญี่ปุ่นที่เขียนและวาดภาพโดยสึรุไมคาดะ เรื่องนี้ได้รับการตีพิมพ์เป็นตอนในนิตยสารมังงะแนวเซเน็งอาฟเตอร์นูนรายเดือนของสำนักพิมพ์โคดันชะตั้งแต่เดือนพฤษภาคม พ.ศ. 2563 และมีการรวบรวมตอนต่างๆ ตีพิมพ์เป็นเล่ม(ทังโกบง)จำนวน 11 เล่ม ณ เดือนสิงหาคม พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอ ENGI ออกอากาศตั้งแต่เดือนมกราคมจนถึงเดือนมีนาคม พ.ศ. 2568 ฤดูกาลที่สองมีกำหนดออกอากาศในเดือนมกราคม พ.ศ. 2569 ภาพยนตร์อนิเมะมีกำหนดฉายในญี่ปุ่นในปี พ.ศ. 2570

MEDALIST ทอฝันบนลานสเกตได้รับรางวัลมังงะถัดไปในประเภทมังงะตีพิมพ์ในปี พ.ศ. 2565, รางวัลมังงะโชงากูกังครั้งที่ 68 ในประเภททั่วไปในปี พ.ศ. 2566 และรางวัลมังงะโคดันชะครั้งที่ 48 ในประเภทเดียวกันในปี พ.ศ. 2567

 ตัวละคร 

 การผลิต 
เรื่องราวเกิดขึ้นที่เมืองนาโงยะ จังหวัดไอจิ ผู้เขียนคือสึรุไมคาดะซึ่งเป็นชาวจังหวัดไอจิเช่นกัน แม้ว่ามังงะเรื่องนี้จะเป็นเรื่องเกี่ยวกับการเล่นสเกตลีลา แต่สึรุไมคาดะกลับขาดประสบการณ์และความรู้เกี่ยวกับกีฬาชนิดนี้ และเข้าเรียนคลาสเล่นสเกตลีลาเป็นเวลาหนึ่งเดือนที่จัดขึ้นที่ศูนย์กีฬานาโงยะในเขตโอสึ ก่อนที่จะเริ่มวาดภาพประกอบมังงะเรื่องนี้ MEDALIST ทอฝันบนลานสเกต คือผลงานชิ้นแรกของสึรุไมคาดะ

ในฐานะแฟนตัวยงของนัตสึมิ ฮารุเซะ นักพากย์เสียงที่รู้จักกันในบทบาทคาโอรุ ริวซากิในไอดอลมาสเตอร์ ซินเดอเรลล่า เกิลส์ U149 สึรุไมคาดะได้ทวีตข้อความดังกล่าวในปี พ.ศ. 2561 ว่า: "ฉันอยากวาดมังงะเกี่ยวกับสเกตลีลาที่สักวันหนึ่งจะถูกสร้างเป็นอนิเมะ และให้นัตสึมิ ฮารุเซะรับบทเป็นตัวละครหลัก!" ฮารุเซะได้เป็นผู้บรรยายโฆษณาสำหรับการเปิดตัวมังงะเล่มแรกในปี พ.ศ. 2563

 สื่อ 
 มังงะ 
MEDALIST ทอฝันบนลานสเกตเขียนและวาดภาพประกอบโดยสึรุไมคาดะ ได้เริ่มตีพิมพ์ในนิตยสารมังงะแนวเซเน็งอาฟเตอร์นูนรายเดือนของสำนักพิมพ์โคดันชะเมื่อวันที่ 25 พฤษภาคม พ.ศ. 2563 โคดันชะได้รวบรวมตอนต่างๆ ตีพิมพ์เป็นเล่ม(ทังโกบง)โดยเล่มแรกวางจำหน่ายเมื่อวันที่ 23 กันยายน พ.ศ. 2563 ณ วันที่ 23 มิถุนายน พ.ศ. 2568 ได้ทำการจำหน่ายไปแล้วทั้งหมด 13 เล่ม ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์

 จำนวนเล่ม 

 อนิเมะ 
มีการประกาศสร้างซีรีส์อนิเมะทางโทรทัศน์เมื่อวันที่ 18 พฤษภาคม พ.ศ. 2566 ผลิตโดยสตูดิโอ ENGI และกำกับโดยยาซุทากะ ยามาโมโตะ เขียนบทโดยจุกกิ ฮานาดะ ออกแบบตัวละครโดยชินัตสึ คาเมยามะ และเพลงประกอบที่แต่งโดยยูกิ ฮายาชิ อดีตนักสเก็ตลีลา อากิโกะ ซูซูกิและยูฮานะ โยโคอิเป็นผู้ออกแบบท่าสเกตในอนิเมะเรื่องนี้ ร่วมกับ นักสเกตลีลาที่ยังทำกิจกรรมอยู่ ออกอากาศตั้งแต่วันที่ 5 มกราคมจนถึงวันที่ 30 มีนาคม พ.ศ. 2568 ทางรายการ  ของช่องทีวีอาซาฮิ เพลงเปิดของเรื่องคือ "Bow and Arrow" ร้องโดยเค็นชิ โยเนซุ ในขณะที่เพลงปิดคือเพลง  ร้องโดย ซีรีส์นี้จะสตรีมบนดิสนีย์+

หลังจากออกอากาศตอนสุดท้าย ได้มีการประกาศฤดูกาลที่สอง ทีมงานและนักแสดงจากฤดูกาลแรกจะกลับมารับหน้าที่เดิมอีกครั้ง ฤดูกาลนี้เริ่มออกอากาศในวันที่ 25 มกราคม พ.ศ. 2569 ในช่วงเวลาเดียวกัน สองตอนแรกของฤดูกาลนี้จะมีการฉายรอบพิเศษที่โรงภาพยนตร์ ในวันที่ 17 มกราคม เพลงเปิดของเรื่องคือ "Cold Night" ร้องโดยฮานะ ส่วนเพลงปิดของเรื่องคือ "Rookies" ร้องโดย 

ภาพยนตร์อนิเมะที่ดำเนินเรื่องต่อจากเหตุการณ์ในฤดูกาลที่สอง ได้รับการประกาศในเดือนมกราคม พ.ศ. 2569 โดยมีกำหนดฉายรอบปฐมทัศน์ในญี่ปุ่นในปี พ.ศ. 2570

 รายชื่อตอน 
ฤดูกาลที่ 1 (พ.ศ. 2568)

 ฤดูกาลที่ 2 (พ.ศ. 2569)

 ผลตอบรับ 
ซีรีส์นี้ติดอันดับที่ 15 ใน "หนังสือการ์ตูนแนะนำของพนักงานร้านหนังสือทั่วประเทศประจำปี พ.ศ. 2564" โดยเว็บไซต์ Honya Club และอยู่อันดับที่สิบสองในปี พ.ศ. 2565 ซีรีส์เรื่องนี้ติดอันดับที่ 16 จากทั้งหมด 50 เรื่องที่เข้าชิงรางวัลมังงะถัดไปประจำปี พ.ศ. 2564 ในประเภทสิ่งพิมพ์ และได้รับรางวัลในงานประจำปี พ.ศ. 2565 ซีรีส์นี้ติดอันดับที่ 9 ในรางวัลสึทายะ คอมมิค อวอร์ดประจำปี พ.ศ. 2564 และได้อันดับที่ 3 ในการประกวดประจำปี พ.ศ. 2565 ซีรีส์นี้อยู่ในอันดับที่ 30 ในการจัดอันดับ "Book of the Year" ประจำปี พ.ศ. 2564 ในนิตยสารดาวินชี่ อันดับที่ 23 ในการจัดอันดับประจำปี พ.ศ. 2565 อันดับที่ 27 ในการจัดอันดับประจำปี พ.ศ. 2566 อันดับที่ 16 ในการจัดอันดับประจำปี พ.ศ. 2567 และอันดับที่ 7 ในการจัดอันดับประจำปี พ.ศ. 2568

ซีรีส์นี้ได้เป็นผู้ชนะในรางวัลรางวัลมังงะโชงากูกังครั้งที่ 68 ในประเภททั่วไปในปี พ.ศ. 2566 ได้รับการเสนอชื่อเข้าชิงรางวัลรางวัลมังงะโคดันชะครั้งที่ 47 ในประเภททั่วไปในปี พ.ศ. 2566 และได้รับรางวัลในประเภทเดียวกันในครั้งที่ 48 ในปี พ.ศ. 2567

 หมายเหตุ 

 อ้างอิง 

 แหล่งข้อมูลอื่น 





หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:อนิเมะออริจินอลของดิสนีย์+
หมวดหมู่:การ์ตูนญี่ปุ่นแนวนาฏกรรม
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวเซเน็ง
หมวดหมู่:รายการโทรทัศน์ของทีวีอาซาฮี
หมวดหมู่: ผู้ชนะรางวัลมังงะโคดันชะ (ประเภททั่วไป)
หมวดหมู่: ผู้ชนะรางวัลรางวัลมังงะโชงากูกัง ประเภททั่วไป
หมวดหมู่:สยามอินเตอร์คอมิกส์